b'\n_START_ARTICLE_\nGrb Ob\xc4\x8dine Logatec\n_START_PARAGRAPH_\nGrb Ob\xc4\x8dine Logatec je upodobljen na rde\xc4\x8dem \xc5\xa1\xc4\x8ditu poznogotskega stila sanitske oblike, od katerega je srebrna glava \xc5\xa1\xc4\x8dita lo\xc4\x8dena s cinasto \xc4\x8drto, sestavljeno iz \xc5\xa1estih cin nad katerimi je drug ob drugem razporejenih pet lipovih listov. V spodnjem polju \xc5\xa1\xc4\x8dita je na rde\xc4\x8di podlagi upodobljeno zlato kolo vpre\xc5\xbenega voza z desetimi naperami. Zlati trak na zunanjih robovih \xc5\xa1\xc4\x8dita lahko slu\xc5\xbei le kot grbovni okras._NEWLINE_Odlok o grbu in zastavi je sprejel Ob\xc4\x8dinski svet Ob\xc4\x8dine Logatec na svoji 16. redni seji, dne 20. junija 2008. Pred tem je imela ob\xc4\x8dina druga\xc4\x8den grb, ki je predstavljen na desni strani.'